**Referat af bestyrelsesmøde**

**Tirsdag den 01. marts 2016**

**Dagsorden:**

**Pkt. 1:** Godkendelse af referat fra seneste bestyrelsesmøde.

**Pkt. 2:** Klubaften den 15. marts kl. 18.30 hos Fri Bike Shop.

**Pkt. 3:** Klubaften den 05. april, - første planlægning af Storebæltsløbet,

**-** herunder aftaler med hjælpere,

**-** Polititilladelse er modtaget er afsendt,

**-** Ansøgning til Slagelse Kommune er sendt**.**

**Pkt. 4:** Planlægning af sæsonstart den 20. marts.

* Indkaldelse via sms/mail,
* Klargøring af lokalet,Indkøb af brød m.v. (ost, syltetøj, Morgendram, øl/vand),
* Andet??

**Pkt. 5:** Indbydelse til ”nærliggende klubber” vedr. Vandel turen.

* Respons fra klubberne.

**Pkt. 6:** Andet!!

**Referat:**

**Ad pkt. 1:** I.a.b**.**

**Ad pkt. 2:** Formanden orienterede om næste klubaften, som er henlagt til Fri Bike Shop kl. 18.30, hvor det er aftalt, at der gives 20% rabat på tilbehør og beklædning.

SCR er indbudt på lige fod som SCRM.

**Ad pkt. 3:** Der blev taget første skridt frem mod Storebæltsløbet, hvor bl.a. opgaver som officials og hjælpere blev gennemgået. Der er positive tilsagn fra et stort antal medlemmer. Det forventes, at det fulde antal falder på plads i forbindelse med klubaftenen den 5. april.

**Ad pkt. 4:** Planen for sæsonstart den 20. marts blev ridset op. Bestyrelsens opgaver i forbindelse med klargøring m.v. ligger fast.

Bestyrelsen møder i klubhuset kl. 08.00.

Medlemmerne møder til fælles morgenmad kl. 09.00

Årets første fællestræning påbegyndes kl. ca. 09.30.

Efter hjemkomst er der forfriskninger.

**Ad pkt. 5:** Formanden orienterede om, at cykleklubberne i Fuglebjerg og Korsør er inviterede til at deltage i Vandel turen i den udstrækning, at der er pladser udover de tilmeldte medlemmer fra SCRM.

Bestyrelsen har modtaget positiv respons fra Fuglebjerg, men intet fra Korsør.

**Ad pkt. 6:** Formanden orienterede om problematikken vedr. holddannelse i forbindelse med klubtræninger, og opfordrede til at medlemmerne aktivt deltager i at finde ”det rigtige hold”, hvor niveau og ambition passer til den enkelte. Hellere opdele 10 – 12 fremmødte medlemmer i to hold, som tempomæssigt passer sammen, frem for at køre i et hold, hvor spredningen er for stor. Princippet – hellere to tilfredse hold, som kan holde sammen under hele turen, frem for et hold, som spredes på grund af niveau forskel.

Herefter var der almindelig hygge og small talk.

Referent

Ib P. Jensen